Pierre Puvis de Chavannes

**Pierre Cécile Puvis de Chavannes** (født 14. desember 1824 i Lyon, død 24. oktober 1898 i Paris) var en fransk maler.

## Liv og virke
### Bakgrunn
Pierre Puvis de Chavannes var sønn av en gruveingeniør tilhørende en gammel adelig slekt. Pierre Puvis studerte i Lyon og deretter ved Lycée Henri IV i Paris, og hadde tenkt å følge i farens yrke. En reise til Italia åpnet imidlertid hans sinn for nye idéer, og da han vendte tilbake til Paris i år 1844, hadde han bestemt seg for å bli kunstner.

### Kunstner
Han gikk i lære hos Eugène Delacroix, Henri Scheffer og senere under Thomas Couture. Det var ikke før flere år senere da den franske regjeringen kjøpte et av hans arbeider, at hans anerkjennelse ble utbredt. Selv om han studerte med noen av romantikerne, er hans arbeider sett på som symbolistiske i natur, og han er kreditert fordi han fikk innflytelse på en hel generasjon kunstnere. 

I 1852 innrettet han sitt eget atelier ved Place Pigalle, og virket der hele sitt liv. Han arbeidet der med en vennekrets som omfattet blant andre malerne Alexandre Bida (1813–1895) og Louis-Gustave Ricard (1823–1873) og gravøren Victor Florence Pollet (1811–1882). Fra 1887 til 1889 studerte prins Eugen hos ham. 

En av hans protesjéer var Georges de Feure. Blant skandinaviske kunstnere fikk han også innflytelse; de danske malerne Anna Ancher og Marie Triepcke studerte i Paris blant annet under Puvis de Chavannes. Marie Triepcke er i dag bedre kjent under navnet Marie Krøyer Alfvén. I 1890-91 var den norske maleren Mimi Falsen elev av Puvis de Chavannes, og våren 1892 studerte den norske maleren Ingerid Dahl hos ham i noen måneder.

På Montmartre hadde han en affære med en av sine modeller, Suzanne Valadon, som skulle bli en av de ledende, franske kvinnelige kunstnere på denne tiden.

Puvis de Chavannes er blant annet kjent for sine freskomalerier, som fremdeles kan ses blant annet på rådhuset (*Hôtel de Ville*) i henholdsvis Paris og Poitiers, Sorbonne, og Panthéon i Paris, og dessuten i USA, på biblioteket i Boston, Massachusetts. Hans malerier på lerret finnes i mange amerikanske og europeiske gallerier. Noen av hans verker er:

* *Døden og Jomfruen*
* *Drømmen*
* *Den fattige fiskeren*
* *Meditasjon*
* *Maria Magdalena på St. Baume*
* *Sankt Genoveva*
* *Håpet*

## Société Nationale des Beaux Arts

Han var presidenten og medgrunnleggeren i 1890 av Société Nationale des Beaux Arts(Den nasjonale kunstforeningen). I henholdsvis Tyskland og Frankrike, var Ludwig von Hofmann og Auguste Rodin kanskje de som hentet mest fra Puvis' arbeider. 

## ''Puvis de Chavannes-prisen'' ([[Prix Puvis de Chavannes]])
Prix Puvis de Chavannes er tildelt fra 1926 av Société Nationale des Beaux Arts i Paris, og består i en retrospektiv utstilling av hovedarbeidene til den prisvinnende kunstneren. Under det 20. århundre hadde denne utstillingen lokaler i Grand Palais eller i Musée d'Art Moderne.

## Billedgalleri

Fil:Pierre-Cécile Puvis de Chavannes 005.jpg|Brevduen
Fil:Pierre-Cécile Puvis de Chavannes 001.jpg|Hyrdenes sang
Fil:Pierre-Cécile Puvis de Chavannes 010.jpg|Hellige Maria Magdalena i ørkenen 
Fil:Pierre-Cécile Puvis de Chavannes 002.jpg|Døden og pikene
Fil:Pierre-Cécile Puvis de Chavannes 003.jpg|Drømmen


### Prismottagere
Det franske kunstmuseet Musée nationale de beaux arts finner man oversikten over kunstnerne som har mottatt Puvis de Chavannes-prisen siden den ble opprettet. Kunstnerne med en asterisk har dessuten vært den franske stats offisielle marinemalere, en tittel som det franske forsvarsdepartementet tildeler.

* 2011 Catherine Severac
* 2010 André Duret
* 2009 Bernardino Toppi
* 2008 Jacques Léonard
* 2007 Guy Perron
* 2006 Paul Colomb
* 2005 Michel King*
* 2004 Nadine Le Prince
* 2003 Paul Ambille*
* 2002 Kojiro Akagi
* 2001 François Bellec*
* 2000 Roger Grellet
* 1998 *ingen utdeling*
* 1997 *ingen utdeling*
* 1996 *ingen utdeling*
* 1995 *ingen utdeling*
* 1994 *ingen utdeling*
* 1993 Jean Cluseau-Lanauve*
* 1991 Gaston Sébire*
* 1987 André Hambourg*
* 1985 Frédéric Menguy
* 1983 Rodolphe Caillaux
* 1981 Jean Baudet
* 1979 Angel-Peres
* 1977 Maurice Buffet
* 1975 Jean Monneret
* 1973 Jean Navarre
* 1971 Jean-Pierre Alaux*
* 1970 Daniel du Janerand
* 1969 Louis Villermoz
* 1968 Pierre-Henry
* 1967 Jean Rigaud*
* 1966 Pierre Gaillardot
* 1965 Jean-Marie Baumel
* 1964 Anne-Marie Joly
* 1963 Maurice Boitel
* 1962 Gustave Hervigo*
* 1961 Constant Le Breton
* 1960 Georges Joubin
* 1959 Louis Chervin*
* 1958 Jean Picart Le Doux
* 1957 Albert Decaris*
* 1956 André Tondu
* 1955 Georges Delplanque
* 1954 Edouard Sandoz
* 1952 Tristan Klingsor
* 1951 Albert Bouiquillon
* 1950 Clémentine Ballot
* 1949 Jean Mayodon
* 1948 Joseph Pichon
* 1947 Marcel Cosson
* 1946 Auguste Biaggi
* 1945 Pierre Bobot
* 1944 Jean-Gabriel Domergue
* 1942 Henri Marret
* 1941 Wilhelm Van Hasselt
* 1939 Porteneuve
* 1938 Henri Désiré
* 1937 Louis Jou
* 1936 Gaston Suisse
* 1935 Jules Desbois
* 1934 Victor Guirand de Scevola
* 1933 Georges Gobo
* 1932 Louis de Monard
* 1931 Raoul-Ulmann
* 1930 Gustave Jaulmes
* 1929 Henri Deluermoz
* 1928 Lucien Madrassi*
* 1927 Elisabeth Chaplin
* 1926 François Popineau

## Referanser


## Eksterne lenker
*